|  |
| --- |
| cid:000f01d8d233$144449f6$_CDOSYS2.0 ՀԱՅԱՍՏԱՆԻ ՀԱՆՐԱՊԵՏՈԻԹՅՈՒՆ ԿՈՏԱՅՔԻ ՄԱՐԶԻ ՋՐՎԵԺ ՀԱՄԱՅՆՔԻ ՂԵԿԱՎԱՐ գիծ |
| Հայաստանի Հանրապետության Կոտայքի մարզի Ջրվեժ համայնք Մելքոնյան փողոց 76, Հեռ.` 010-684929, 060-535553, Էլ. փոստ` jrvezh.kotayq@mta.gov.am |

|  |  |
| --- | --- |
| 27 սեպտեմբերի 2022 թ.  թիվ 2146-2022 | «ԽԱՉ-ԱՐՄ» ՍՊԸ-Ի ՏՆՕՐԵՆ ՊԱՐՈՆ Խ.ԱԼԵՔՍԱՆՅԱՆԻՆ |

Ծ Ա Ն Ո Ւ Ց Ո Ւ Մ

Պայմանագիրը միակողմանի լուծելու մասին

Ջրվեժի համայնքապետարանի և «Խաչ-Արմ» ՍՊ Ընկերության միջև սույն թվականի հունիսի 17-ին կնքված ԿՄՋՀ-ԳՀԱՇՁԲ-22/19 ծածկագրով պայմանագրի շրջանակներում նախատեսվում էր իրականացնել Ձորաղբյուր գյուղի վարչական շենքի վերանորոգման աշխատանքները։ Պայմանագրի 1.1 կետի համաձայն՝ «Կապալառուն պարտավորվում է սույն պայմանագրով սահմանված կարգով, նախատեսված ծավալներով, ձևով և ժամկետներում կատարել սույն պայմանագրի (այսուհետ՝ պայամանագիր) թիվ 1 Հավելվածով սահմանված ծավալաթերթ-նախահաշվով նախատեսված Ջրվեժ համայնք Ձորաղբյուր գյուղի վարչական շենքի վերանորոգման աշխատանքները (այսուհետ՝ աշխատանք), իսկ Պատվիրատուն պարտավորվում է ընդունել կատարված աշխատանքը և վարձատրել դրա համար։»

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը, կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»։

Պայմանագրի 3.1.4 կետի համաձայն՝ «Պատվիրատուն իրավունք ունի միակողմանիորեն լուծել պայմանագիրը և պահանջել հատուցելու իրեն պատճառված վնասները, եթե ա) Կապալառուն ժամանակին չի սկսում աշխատանքի կատարումը կամ աշխատանքը կատարում է այնքան դանդաղ, որ դրա ժամանակին ավարտը դառնում է ակնհայտ անհնար, բ) Կապալառուն խախտել է պայմանագրի 1.3 կետում նախատեսված ժամկետը (ներառյալ օրացուցային գրաֆիկը)»։

Հիմք ընդունելով վերոգրյալը տեղեկացնում ենք, որ գնումների մասին գործող օրենսդրությանը համաձայն Ջրվեժի համայնքապետարանի և «Խաչ-Արմ» ՍՊ Ընկերության միջև սույն թվականի հունիսի 17-ին կնքված ԿՄՋՀ-ԳՀԱՇՁԲ-22/19 ծածկագրով պայմանագրով նախատեսված աշխատանքները չեն իրականացվում ժամանակացույցին համապատասխան և շինարարական աշխատանքների ավարտը ժամկետում դառնում է ակնհայտորեն անհնար Հետևաբար վերը նշված պայմանագիրը Ջրվեժի համայնքապետարանի կողմից միակողմանիորեն լուծվում է։

Պատշաճ ծանուցումն ապահովելու նպատակով` կկիրառվի ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները (տուժանքի մասին համաձայնագրերը՝ հավելված 4.2 և հավելված 5.1) կից վճարման պահանջագրերի հետ միասին, սահմանված կարգով կներկայացվեն Ընկերությանը սպասարկող բանկ՝ տուժանքի մասին համաձայնագրերով սահմանված գումարները՝ համապատասխանաբար 1,557,006 ՀՀ դրամ և 1,038,004 ՀՀ դրամ Ջրվեժ համայնքի 900105228069 հաշվեհամարին փոխանցելու նպատակով:

Ընկերության տվյալները «Գնումների մասին» օրենքի 6-րդ հոդվածի 1-ին կետի համաձայն, գնումների ընթացակարգերին մասնակցելու իրավունք չունեցող մասնակիցների ցուցակում ներառելու նպատակով, օրենքով սահմանված կարգով կներկայացվեն լիազոր պետական մարմին:

ՀԱՐԳԱՆՔՈՎ՝ Ռ. ՊԵՏՐՈՍՅԱՆ



Կատարող` Ա. Մարգարյան հեռ.` (010)684929;055-735553